מוזיאון האימפרסיוניזם הרוסי

מוזיאון האימפרסיוניזם הרוסי (ברוסית: Музей русского импрессионизма) הוא מוזיאון לאמנות הממוקם במוסקבה, המוקדש לאמנות רוסית מסוף המאה ה-19 עד השליש הראשון של המאה ה-20. מייסד המוזיאון הוא בוריס מינץ . מאז שנת 2001 הוא אוסף ציורים ואמנות גרפית רוסית, בעיקר עבודות של אמנים מסוף המאה ה-19 ותחילת המאה ה-20. האוסף שלו כולל עבודות של ולנטין סרוב, קונסטנטין קורובין, בוריס קוסטודייב, פיוטר קונצ'אלובסקי, וסילי פולנוב, פימנוב וגרסימוב . חלק מיצירות אלה מוצגות במוזיאון הפרטי לאימפרסיוניזם רוסי, עבורו בנה מינץ בניין על שטח מפעל הממתקים "בולשביק" (רו') לשעבר שלו. המוזיאון, בניהולה של יוליה פטרובה (רו'), החל את פעילותו בשנת 2014 כאשר נערכו מספר תערוכות ניידות בערי רוסיה. הוא נפתח לקהל הרחב ב-28 במאי 2016. האוסף מבוסס על אוספו הפרטי של בוריס מינץ, שהתמקד באמנות רוסית של סוף המאה ה-19 ותחילת המאה ה-20. הציור המוקדם ביותר באוסף הוא "בנקיק" של וסילי פולנוב (1879). רבים מהציורים באוסף נרכשו בחו"ל, וכך חזרו למולדתם. קישורים חיצוניים אתר האינטרנט הרשמי של מוזיאון האימפרסיוניזם הרוסי מוזיאון האימפרסיוניזם הרוסי, ברשת החברתית פייסבוק מוזיאון האימפרסיוניזם הרוסי, ביישום טלגרם מוזיאון האימפרסיוניזם הרוסי, ברשת החברתית אינסטגרם מוזיאון האימפרסיוניזם הרוסי, סרטונים בערוץ היוטיוב